2.12.2022.
HR
Službeni list Europske unije
L 311/11
Članak 18.
Manta raže 1.
Ribarskim plovilima Unije zabranjuje se namjerno postavljanje bilo koje vrste alata u blizini manta raže (vrste roda Mobula) ako je životinja opažena prije početka postavljanja. 2.
Ribarska plovila Unije ne smiju zadržati na plovilu, prekrcati, iskrcati, skladištiti, prodati ili nuditi na prodaju bilo koji dio ili čitav trup manta raže. 3.
Ribarska plovila Unije, u mjeri u kojoj je to izvedivo, odmah puštaju žive i neozlijeđene manta raže čim ih se uoči u mreži, na udici ili na palubi tako da se ulovljenim primjercima manta raže nanese što manja šteta.
Ona poduzimaju sve razumne korake kako bi primijenile postupke za postupanje s manta ražama vodeći pritom računa o sigurnosti posade. 4.
Neovisno o stavku 3., ako plivaričar Unije nenamjerno uhvati i zamrzne manta ražu tijekom svojih djelovanja, dužan je predati cijelu manta ražu odgovornim državnim tijelima ili drugom nadležnom tijelu ili je odbaciti na mjestu iskrcaja.
Manta raže predane na taj način ne smiju se prodavati ni razmjenjivati, ali mogu se donirati za potrebe nekomercijalne prehrane ljudi. 5.
Ribarska plovila Unije primjenjuju odgovarajuće tehnike ublažavanja, identifikacije, postupanja i puštanja te na plovilu drže svu opremu potrebnu za puštanje manta raža.
Članak 19.
Kitopsine 1.
Ribarskim plovilima Unije zabranjuje se namjerno potapanje okružujuće mreže plivarice u blizini kitopsine (Rhincodon typus) na području nadležnosti ako je životinja opažena prije početka potapanja.
2.
Ako je kitopsina nenamjerno okružena ili zapletena u ribolovni alat, ribarska plovila Unije:
(a) poduzimaju sve razumne korake kako bi se osiguralo njezino sigurno puštanje u skladu s dostupnim smjernicama najbolje prakse znanstvenog odbora IOTC-a za sigurno puštanje i postupanje s kitopsinama, vodeći pritom računa o sigurnosti posade; (b) prijavljuju incident državi članici zastave plovila te dostavljaju sljedeće informacije: — broj jedinki, — kratak opis interakcije, uključujući pojedinosti o tome kako i zašto je do nje došlo, ako je to moguće, — lokaciju okruživanja, — korake koji su poduzeti kako bi se osiguralo sigurno puštanje, i — procjenu statusa kitopsine pri puštanju, uključujući informacije o tome je li puštena živa, ali je naknadno uginula.
ODJELJAK 2.
Ostale vrste
Članak 20. Kitovi 1.
Ribarskim plovilima Unije zabranjuje se namjerno potapanje okružujuće mreže plivarice u blizini kita na području nadležnosti ako je opažen prije početka potapanja.